CELEX: 31982R3020
Language: el
Date: 1982-11-12 00:00:00
Title: Κανονισμός (EOK) αριθ. 3020/82 τής Επιτροπής τής 12ης Νοεμβρίου 1982 περί χορηγήσεως αδείας αυξήσεως τής οξύτητας προϊόντων προερχομένων από τόν τρυγητό 1982 στίς περιοχές τής ελεγχόμενης ονομασίας «Chateauneuf- du-Pape» καί «Gigondas»

Avis juridique important

|

31982R3020

Κανονισμός (EOK) αριθ. 3020/82 τής Επιτροπής τής 12ης Νοεμβρίου 1982 περί χορηγήσεως αδείας αυξήσεως τής οξύτητας προϊόντων προερχομένων από τόν τρυγητό 1982 στίς περιοχές τής ελεγχόμενης ονομασίας «Chateauneuf- du-Pape» καί «Gigondas»  

Επίσημη Εφημερίδα αριθ. L 317 της 13/11/1982 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 3020/82 ΤΗΣ ΕΠΙΤΡΟΠΗΣ  της 12ης Νοεμβρίου 1982  περί χορηγήσεως αδείας αυξήσεως της οξύτητας προϊόντων προερχομένων από τον τρυγητό 1982 στις περιοχές της ελεγχόμενης ονομασίας «Chateauneuf-du-Pape» και «Gigondas»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ αριθ. 2144/82 (2), και κυρίως το άρθρο 34 παράγραφος 4,  Εκτιμώντας:  ότι το άρθρο 34 παράγραφος 2 του κανονισμού (ΕΟΚ) αριθ. 337/79 προβλέπει ότι, για τα έτη κατά τη διάρκεια των οποίων οι κλιματικές συνθήκες ήταν εξαιρετικές, δύναται να επιτραπεί η συμπληρωματική αύξηση της οξύτητας εντός του ανώτατου ορίου του 1,5 γραμμαρίου ανά λίτρο, εκφραζομένης σε τρυγικό οξύ, δηλαδή των 20 χιλιοϊσοδυνάμων, για τα προϊόντα τα προερχόμενα από τη ζώνη Γ ΙΙ·  ότι εξαιρετικές κλιματικές συνθήκες παρατηρήθηκαν στις περιοχές ελεγχόμενης ονομασίας «Cha- teauneuf-du-Pape» και «Gigondas» και ότι οι συνθήκες αυτές προκάλεσαν ολική οξύτητα κατώτερη της φυσιολογικής·  ότι το άρθρο 9 του κανονισμού (ΕΟΚ) αριθ. 338/79 του Συμβουλίου της 5ης Φεβρουαρίου 1979 περί των ειδικών διατάξεων, των σχετικών με τους οίνους ποιότητας οι οποίοι παράγονται εντός των καθορισμένων περιοχών (3), όπως τροποποιήθηκε τελευταία από τον κανονισμό (ΕΟΚ) αριθ. 2145/82 (4), προβλέπει ότι οι προϋποθέσεις και τα όρια εντός των οποίων είναι δυνατόν να γίνει αύξηση της οξύτητας ορισμένων προϊόντων, καθώς και η διαδικασία επί τη βάσει της οποίας παρέχονται οι άδειες προς τούτο, προβλέπονται στο άρθρο 34 του κανονισμού (ΕΟΚ) αριθ. 337/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμπληρωματική αύξηση της οξύτητας, η οποία προβλέπεται στο άρθρο 34 παράγραφος 2 του κανονισμού (ΕΟΚ) αριθ. 337/79, επιτρέπεται εντός του ορίου του 1,5 γραμμαρίου ανά λίτρο, εκφραζόμενη σε τρυγικό οξύ, για τις νωπές σταφυλές που παράγονται στις περιοχές ελεγχόμενης ονομασίας «Chateauneuf-du-Pape» και «Gigondas» και προέρχονται από τον τρυγητό 1982, καθώς και για γλεύκη σταφυλής, τα μερικώς ζυμωθέντα γλεύκη σταφυλής και τον νέο οίνο, ο οποίος ευρίσκεται ακόμη εν ζυμώσει.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 227 της 3. 8. 1982, σ. 1.  (3) ΕΕ αριθ. L 54 της 5. 3. 1979, σ. 130.  (4) ΕΕ αριθ. L 227 της 3. 8. 1982, σ. 6.